

2.pielikums
		Talsu novada domes 27.08.2026. lēmumam Nr.204
“Par lokālplānojuma izstrādes uzsākšanu nekustamā īpašuma “Ostas iela 1”, Rojā, Rojas pagastā ar kadastra Nr. 88820081132 zemes vienībā ar kadastra apzīmējumu 88820081092”

LĪGUMS Nr.  ____
par lokālplānojuma izstrādi un finansēšanu

								       Datums skatāms laika zīmogā

Talsu novada pašvaldība, reģistrācijas Nr. 90009113532 (turpmāk – Pašvaldība), tās izpilddirektora ____________  personā, kurš rīkojas saskaņā ar Talsu novada pašvaldības nolikumu, no vienas puses un
____________, reģistrācijas Nr. _____________, juridiskā adrese __________ (turpmāk – Lokālplānojuma izstrādes ierosinātājs), no otras puses, turpmāk tekstā katrs atsevišķi vai kopā arī – Puses,
pamatojoties uz Teritorijas attīstības plānošanas likuma 12.pantu, Ministru kabineta 2014. gada 14. oktobra noteikumiem Nr. 628 “Noteikumi par pašvaldību teritorijas attīstības plānošanas dokumentiem” (turpmāk – MK noteikumi Nr.628), Talsu novada pašvaldības domes 2026. gada __. augusta lēmumu Nr.__ “Par lokālplānojuma izstrādes uzsākšanu nekustamā īpašuma “Ostas iela 1”, Rojā, Rojas pagastā ar kadastra Nr. 88820081132 zemes vienībā ar kadastra apzīmējumu 88820081092”, (turpmāk – Lēmums),  noslēdz šādu līgumu (turpmāk – Līgums):
	
1. Līguma priekšmets
Pašvaldība apņemas nodrošināt lokālplānojuma nekustamā īpašuma “Ostas iela 1” ar kadastra Nr. 88820081132 zemes vienībā ar kadastra apzīmējumu 88820081092 (turpmāk – Lokālplānojums) izstrādes vadīšanu, un Lokālplānojuma izstrādes ierosinātājs apņemas finansēt un izstrādāt Lokālplānojumu saskaņā ar spēkā esošajiem normatīvajiem aktiem, Lēmuma darba uzdevumu, institūciju nosacījumiem un Līguma noteikumiem.

2. Lokālplānojuma izstrādātājs
2.1. Lokālplānojuma izstrādes ierosinātājs, pamatojoties uz MK noteikumiem Nr.628, par Lokālplānojuma izstrādatāju ir izvēlējies ______________ (turpmāk – Lokālplānojuma izstrādātājs).
2.2. Lokālplānojuma izstrādes ierosinātājs apliecina, ka Lokālplānojuma izstrādātājs atbilst MK noteikumiem Nr.628 137.punktam, kas nosaka, ka plānošanas dokumentus var izstrādāt personas, kuras ir ieguvušas vismaz otrā līmeņa augstāko vai akadēmisko izglītību vides, dabas, sociālo vai inženierzinātņu jomā un kurām ir atbilstošas zināšanas, prasmes un praktiskā darba pieredze plānošanas dokumentu izstrādē un 139.punktam, kas nosaka, ka lokālplānojuma grafisko daļu var izstrādāt personas, kuras atbilst normatīvajos aktos par ģeotelpisko informāciju noteiktajām prasībām ģeodēziskās un kartogrāfiskās darbības veikšanai.
2.3. Pamatojoties uz MK noteikumu Nr.628 13.punktu, piekļuves tiesības Lokālplānojuma izstrādei  Teritorijas attīstības plānošanas sistēmā (turpmāk – TAPIS) Pašvaldība piešķir Līguma 2.1.punktā norādītajam Lokālplānojuma izstrādātājam.

3. Lokālplānojuma finansēšanas avoti      
3.1. Lokālplānojuma izstrādi finansē un visas ar to saistītās izmaksas sedz Lokālplānojuma izstrādes ierosinātājs.
3.2. Lokālplānojuma izstrādes ierosinātājs apņemas segt izdevumus par paziņojumiem, kas saistīti ar Līguma izpildi un Lokālplānojuma izstrādi.


4. Pušu tiesības un pienākumi
4.1. Pašvaldības pienākumi un tiesības:
4.1.1. pieņemt lēmumu par Lokālplānojuma izstrādes uzsākšanu, darba uzdevuma un plānojuma izstrādes vadītāja apstiprināšanu;
4.1.2. sagatavot visas likumdošanā noteiktās publikācijas un ievietot informāciju pašvaldības interneta vietnē www.talsunovads.lv, TAPIS un informatīvajā izdevumā “Talsu Novada Ziņas”;
4.1.3. informēt Lokālplānojuma darba uzdevumā minētās institūcijas par Lokālplānojuma izstrādes uzsākšanu un lūgt izsniegt nosacījumus Lokālplānojuma izstrādei;
4.1.4. izskatīt iesniegto Lokālplānojuma redakciju un pieņemt lēmumu par tās nodošanu publiskajai apspriešanai;
4.1.5. pieprasīt un saņemt atzinumus no Lēmuma darba uzdevumā minētajām institūcijām;
4.1.6. piedalīties Lokālplānojuma publiskās apspriešanas sapulcēs;
4.1.7. iepazīties ar Lokālplānojuma izstrādes ierosinātāja iesniegto Lokālplānojuma redakciju, par kuru notikusi publiskā apspriešana, un pieņemt lēmumu par Lokālplānojuma apstiprināšanu vai pilnveidošanu;
4.1.8. ievietot publikāciju Latvijas Republikas oficiālajā izdevumā “Latvijas Vēstnesis”.
4.2. Lokālplānojuma izstrādes ierosinātāja tiesības un pienākumi:
4.2.1. saņemt visu Pašvaldības rīcībā esošo informāciju par Lokālplānojuma izstrādi;
4.2.2. atbilstoši normatīvo aktu prasībām veikt visas darbības ietekmes uz vidi stratēģiskā novērtējuma izstrādes nepieciešamības izvērtēšanai un nepieciešamības gadījumā izstrādāt stratēģiskās ietekmes uz vidi novērtējuma dokumentāciju;
4.2.3. iesniegt Pašvaldībā sagatavotus Lokālplānojuma redakcijas materiālus, nepieciešamības gadījumā, pēc Pašvaldības pieprasījuma, veikt attiecīgos labojumus tajā;
4.2.4. sagatavot un publiskajā ārtelpā izvietot publiskās apspriešanas informatīvo stendu;
4.2.5. piedalīties vai uzdot Lokālplānojuma izstrādātājam piedalīties Lokālplānojuma publiskās apspriešanas sanāksmēs;
4.2.6. veikt Lokālplānojuma redakcijas, ja par to pieņemts attiecīgs lēmums, pilnveidošanu atbilstoši institūciju atzinumiem un saņemtajiem priekšlikumiem vai redakcionālu kļūdu labošanu;
4.2.7. informēt Pašvaldību par visiem apstākļiem, kas atklājušies Lokālplānojuma izstrādes procesā un var neparedzēti ietekmēt šī Līguma izpildi, kā arī rakstveidā saskaņot ar Pašvaldību jebkuru Līguma izpildes procesā radušos nepieciešamo atkāpi no Līguma noteikumiem.

5. Pušu saistības
5.1. Lokālplānojuma izstrādes ierosinātājs atbild par Lokālplānojuma izstrādi atbilstoši normatīvo aktu un Pašvaldības izvirzītajām prasībām un par sniegto ziņu patiesumu.
5.2. Lokālplānojuma izstrādes ierosinātājam ir pienākums sadarboties ar Pašvaldību Lokālplānojuma izstrādē.
5.3. Pusēm ir tiesības veikt nepieciešamās tikšanās un pārrunas, kā arī izpildīt citas saskaņotas darbības, kas saistītas ar Līguma izpildi.
5.4. Pašvaldība negarantē Lokālplānojuma izstrādes ierosinātājam atmaksāt Lokālplānojuma izstrādāšanā ieguldītos līdzekļus.

6. Strīdu izskatīšanas kārtība
6.1. Strīdi, kas rodas Līguma neizpildes gadījumā, tiek risināti sarunu ceļā.
6.2. Ja sarunu ceļā viena mēneša laikā Puses nevar panākt vienošanos, tad strīds tiek risināts normatīvajos aktos noteiktajā kārtībā Administratīvajā tiesā.

7. Papildus nosacījumi.
7.1. Līgums stājas spēkā dienā, kad to ir parakstījusi pēdējā no Pusēm un ir spēkā līdz tajā paredzēto Pušu saistību izpildei, izņemot 7.2.punktā noteikto.
7.2. Ja divu gadu laikā no līguma par Lokālplānojuma izstrādi un finansēšanu parakstīšanas Pašvaldībā netiek iesniegts  Lokālplānojuma projekts vai pārskats par Lokālplānojuma izstrādes norisi, Pašvaldības dome ir tiesīga izskatīt jautājumu par Lokāplānojuma izstrādes pārtraukšanu. Šajā gadījumā atsevišķa vienošanās par Līguma izbeigšanu nav nepieciešama, un Puses vienojas, ka Līgums zaudēs spēku dienā, kādā stāsies spēkā Pašvaldības domes lēmums par Lēmuma atcelšanu.
7.3. Puses ir tiesīgas izbeigt Līgumu:
7.3.1. savstarpēji rakstiski par to vienojoties;
7.3.2. katra no pusēm ir tiesīga vienpusēji atkāpties no Līguma, ja otra puse nepilda šajā Līgumā nolīgtās saistības un 10 darba dienu laikā no brīdinājuma saņemšanas dienas nav novērsusi brīdinājumā norādītos trūkumus.
7.4. Līgums var tikt grozīts, Pusēm savstarpēji rakstveidā vienojoties.
7.5. Visas pārējās Pušu savstarpējās tiesiskās attiecības, kas nav minētas šajā Līgumā, regulējamas saskaņā ar Latvijas Republikā spēkā esošajiem normatīvajiem aktiem.
7.6. Līgums noformēts un parakstīts divos eksemplāros uz 3 (trīs) lapām ar vienādu juridisku spēku.
(vai)
Līgums sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abām Pusēm. Līguma parakstīšanas datums ir pēdējā parakstītāja pievienotā laika zīmoga datums un laiks.

8. Pušu rekvizīti:

Lokālplānojuma izstrādes ierosinātājs:		Pašvaldība:		

___________				            	Talsu novada pašvaldība	
________________________			Kareivju iela 7, Talsi, Talsu nov., LV-3201
________________________			Reģ.Nr. 90009113532
________________________		            AS SEB banka
________________________			Konts: LV49UNLA0028700130033

_______________________________		________________________________
                        / _____________/                                                                /____________/



Domes priekšsēdētājs
	A. Bērziņš

          Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu
